CELEX: 62019CN0261
Language: mt
Date: 2019-03-26 00:00:00
Title: Kawża C-261/19 P: Appell ippreżentat fis-26 ta’ Marzu 2019 minn Cham Holding Co. SA mis-sentenza mogħtija mill-Qorti Ġenerali (Il-Ħames Awla) fis-16 ta’ Jannar 2019 fil-Kawża T-413/16, Cham vs Il-Kunsill

3.6.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 187/50
            
         
      Appell ippreżentat fis-26 ta’ Marzu 2019 minn Cham Holding Co. SA mis-sentenza mogħtija mill-Qorti Ġenerali (Il-Ħames Awla) fis-16 ta’ Jannar 2019 fil-Kawża T-413/16, Cham vs Il-Kunsill
      (Kawża C-261/19 P)
      (2019/C 187/54)
      Lingwa tal-kawża: il-Franċiż
      
         Partijiet
      
      
         Appellanti: Cham Holding Co. SA (rappreżentant: E. Ruchat, avocat)
      
         Parti oħra fil-proċedura: Il-Kunsill tal-Unjoni Ewropea
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tiddikjara l-appell ammissibbli u fondat;
               
            
                  —
               
               
                  għaldaqstant, tannulla s-sentenza tas-16 ta’ Jannar 2019, Cham vs Il-Kunsill, T-413/16.
               
            Filwaqt li tiddeċiedi fuq il-mertu:
      
                  —
               
               
                  tannulla d-Deċiżjoni (PESK) 2016/850 tas-27 ta’ Mejju 2016 u l-atti sussegwenti ta’ implimentazzjoni tagħha, sa fejn jikkonċernaw lill-appellanti;
               
            
                  —
               
               
                  tikkundanna lill-Kunsill għall-ispejjeż tal-istanza.
               
            
         Aggravji u argumenti prinċipali
      
      L-ewwel aggravju huwa bbażat fuq żball ta’ liġi sa fejn il-Qorti Ġenerali ma rrispettatx id-dritt tal-appellanti, sanċit fl-Artikolu 41 tal-Karta tad-Drittijiet Fundamentali, li tinstema’ qabel jiġu adottati miżuri restrittivi ġodda.
      It-tieni aggravju huwa bbażat fuq żball ta’ liġi u fuq distorsjoni tal-fatti sa fejn il-Qorti Ġenerali ma ħaditx inkunsiderazzjoni l-artikli ppreżentati mill-appellanti insostenn tar-rikors għal annullament tagħha bil-għan li turi li ma kinitx tipprovdi għajnuna lir-reġim Sirjan.
      It-tielet aggravju huwa bbażat fuq żball ta’ liġi sa fejn il-Qorti Ġenerali ma kkunsidratx li huma illegali l-Artikoli 27 u 28 tad-Deċiżjoni 2013/255/PESK, li jipprovdu li l-fatt li hija l-proprjetà tal-familja Al-Assad jew tal-familja Makhlouf jikkostitwixxi kriterju awtonomu li jiġġustifika l-impożizzjoni ta’ sanzjoni, b’tali mod li jaqilbu l-oneru tal-prova.